Diari Oficial de la Generalitat Valenciana


Sumari del DOGV 9489, del 14-12-2022 (2022/11613)

RESOLUCIÓ de 9 de desembre de 2022, de la Conselleria d'Educació, Cultura i Esport, per la qual s'adjudiquen les subvencions per a la difusió del llibre i la lectura.
----------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11197


Data del document
:   09-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 9 de desembre de 2022, de la Conselleria d'Educació, Cultura i Esport, per la qual s'adjudiquen les subvencions per a la difusió del llibre i la lectura. [2022/11439]  
Mitjançant l'Ordre 61/2022, de 25 d'octubre, de la Conselleria d'Educació, Cultura i Esport, s'estableixen les bases reguladores per a la concessió de subvencions a la difusió del llibre i la lectura (DOGV 9459, 28.10.2022). Per la mateixa Ordre 61/2022, de la Conselleria d'Educació, Cultura i Esport, es convoquen per a l'exercici 2022 les subvencions per a la difusió del llibre i la lectura.  
Consta acreditat que hi ha consignació pressupostària suficient en la línia S7629000, del programa 44.70.81.807.83, del capítol IV dels pressupostos de la Generalitat per a l'any 2022, dotada amb 1.000.000 euros, per a atendre les obligacions derivades de la present resolució.  
  
D'acord amb el preàmbul de les mencionades bases reguladores, aquesta convocatòria de subvencions no necessita la notificació a la Comissió Europea, atés que les subvencions que s'atorgaran tenen com a finalitat la promoció de la cultura i la conservació del patrimoni cultural valencià i, per la naturalesa i per les activitats de les entitats beneficiàries, no suposen un avantatge econòmic que falseja la competència i no afecten els intercanvis entre estats membres, tot d'acord amb allò que estableix l'article 107.1 del Tractat de funcionament de la Unió Europea publicat el 30.03.2010. Perquè se'n prenga coneixement i als efectes oportuns, el registre de la Comissió Europea és el número SA.105059.  
  
Finalitzat el termini de presentació de sol·licituds, s'ha reunit la comissió tècnica d'avaluació constituïda a aquest efecte, que ha valorat les sol·licituds conforme als criteris establits en l'article sisé de l'Ordre 61/2022 i ha elevat l'informe a l'òrgan competent perquè formule la proposta de resolució corresponent. Vista aquesta proposta, segons la base novena de l'ordre de convocatòria esmentada, resolc:  
  
  
Concedir a les entitats que es mencionen a continuació les següents ajudes econòmiques, per un import total de 999.181,10 euros, en concepte de transferències corrents, que es faran efectives amb càrrec al pressupost de l'any 2022 de la Generalitat, dins de l'aplicació pressupostària 87.14.73.103.41, capítol IV, i de la línia S7629000, denominada «Ajudes a la difusió del llibre i la lectura»:  
  
Entitat Bloc 1 \*  
Fires Bloc 2\*\*  
Activ.+ Func. Total subvenció  
ASOCIACIÓN CULTURAL VOCIFEIRO 37.889,72 - 37.889,72 -  
ASOCIACIÓN VALENCIA NEGRA 53.069,81 - 53.069,81 -  
ASSOCIACIÓ D'EDITORS DEL P.V. (AEPV) 78.934,61 - 64.623,88 - 143.558,49 -  
ASSOCIACIÓ DE PROFESSIONALS DE LA IL·LUSTRACIÓ VALENCIANA (APIV) 13.238,28 - 50.446,58 - 63.684,86 -  
ATENEO REPUBLICANO BLASCO IBÁÑEZ 633,41 - 633,41 -  
FUNDACIÓ BROMERA PER AL FOMENT DE LA LECTURA DE LA C.V. 97.191,59 - 97.191,59 -  
FUNDACIÓ DE LA C.V. SCITO 18.839,52 - 18.839,52 -  
FUNDACIÓ FIRA DEL LLIBRE DE VALÈNCIA 24.166,17 - 72,75 - 24.238,92  
FUNDACIÓ SAMBORI DE LA CV 2.022,80 - 12.507,05 - 14.529,85 -  
FUNDACIÓ FULL PEL LLIBRE I LA LECTURA 94.078,03 - 95.573,40 - 189.651,43 -  
GREMI DE LLIBRERS DE VALÈNCIA 173.976,28 - 81.535,76 - 255.512,04 -  
GREMI DE LLIBRETERS DE CASTELLÓ I COMARQUES 19.312,22 - 19.312,22 -  
GREMIO DE LIBREROS DE LANCE DE LA C.V. 80.999,17 - 70,07 81.069,24 -  
TOTAL 486.727,56 - 512.453,54 - 999.181,10 -  
  
  
(\*) Bloc 1: Despeses per assistència a fires.  
(\*\*) Bloc 2: Despeses per activitats de foment del llibre i la lectura i funcionament de l'entitat.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant els òrgans que s'indiquen a continuació.  
a) El recurs potestatiu de reposició haurà d'interposar-se davant el conseller d'Educació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 9 de desembre de 2022.- La directora general de Cultura i Patrimoni (p. d. R 13.04.2022, DOGV 9328): Carmen Amoraga Toledo.